 **Šetalište J. Burgera 1, Slatina**

KLASA: 611-04/22-01/533

URBROJ: 2189-2-9-22/533

Ravnateljica Gradske knjižnice i čitaonice Slatina na temelju članka Statuta Gradske knjižnice i čitaonice Slatina (u daljnjem tekstu: Knjižnice) donosi sljedeću

**ODLUKU**

***o novom Cjeniku usluga, pravilima posudbe i korištenja knjižnične građe***

***u Gradskoj knjižnici i čitaonici Slatina, za 2023. godinu***

Pravo korištenja knjižničnih zbirki i usluga na osnovu članarine traje 12 mjeseci počevši od upisa/obnove članstva u Knjižnici.

Prilikom učlanjenja potrebno je predočiti osobni dokument, po potrebi dokazati socijalni/obrazovni/zdravstveni status i ovjeriti Pristupnicu. Za djecu do 14. godina starosti Pristupnicu potpisuje roditelj/staratelj.

**NAKNADE ZA ČLANSTVO**

|  |  |
| --- | --- |
| **REDOVNA POJEDINAČNA ČLANARINA** | 10 € |
| **OBITELJSKA ČLANARINA** (roditelji i djeca do 18 godina) | 15€ |
| **REDOVITA ČLANARINA S POPUSTOM**- nezaposlene osobe (potvrda HZZ), umirovljenici, redoviti studenti s prebivalištem na području grada Slatine (uz potvrdu o redovitom studiranju, osobnu iskaznicu/potvrdu o boravištu) | 5 € |
| **BESPLATNA ČLANARINA** – za redovne studente Veleučilišta u Virovitici i studija Ranoga i predškolskog odgoja i obrazovanja s prebivalištem na području grada Slatine, za djecu bez oba roditelja, za djecu, mlade i odrasle s teškoćama u razvoju, za djecu udomitelja, djeca predškolske dobi i 1. razreda osnovne škole besplatno | besplatno |
| **MEĐUKNJIŽNIČNA POSUDBA** (1 knjiga) + za svaku sljedeću knjigu | 3 € +  1,5 € |
| **IGRAONICA** (uvjet je godišnje članstvo u Knjižnici) | besplatno |

**OSTALE NAKNADE**

|  |  |
| --- | --- |
| Rezervacija knjiga (po knjizi) | 1 € |
| Zadržavanje posuđene knjige izvan roka posudbe od 21 dan (**zakasnina** po knjizi i danu) | 0, 05 € |
| Izdavanje duplikata članske iskaznice | 1,5 € |
| Zadržavanje posuđenog CD-a, DVD-a, CD-ROM-a, igračke izvan roka posudbe od 5, 7 ili 14 dana (po danu i jedinici) | 0,15 € |

**Pravila posudbe knjižnične građe, korištenja zbirki i usluga Knjižnice**

* Zbirke i usluge Knjižnice mogu koristiti članovi Knjižnice uz predočenje članske iskaznice i, povremeno, nečlanovi uz predočenje osobne iskaznice,
* Posuđuje se knjižna i neknjižna građa (CD-i, DVD-i, CD-ROM, igračke), a ostale vrste građe se mogu koristiti u Knjižnici,
* Knjige se posuđuju na rok od 21 dan, a CD-i, DVD-i, CD-ROM-ovi na rok od 7 dana,
* Jedan član može posuditi najviše **5 knjiga**,
* Lektire mogu posuditi djeca i mladi školskog uzrasta i njihovi roditelji, u omjeru 1 član- 1 lektira. Lektira se ne može produžiti,
* Posuđene knjige mogu se jednom produžiti na rok od 14 dana, neknjižna građa na 7 dana,
* Za nevraćenu knjižnu građu, duže od 60 dana, Knjižnica šalje **prvu pismenu opomenu**, uz prethodno podsjećanju putem e-maila, SMS-a, ili telefonski 30 dana od istog roka,
* Druga i treća pismena opomena šalju se nakon 90, odnosno 120 dana.

Umjesto trajno oštećene ili izgubljene knjižne građe, korisnik je dužan u roku od 30 dana nadomjestiti novonabavljenom, platiti iznos u vrijednosti iste ili nadomjestiti građom odgovarajućeg sadržaja, komponenti i vrijednosti, u protivnom gubi pravo korištenja usluga Knjižnice na 3 godine.

Navedena pravila posudbe i cjenik usluga Gradske knjižnice i čitaonice Slatina primjenjuju se od 2. siječnja 2023.

U Slatini 20. prosinca 2022.

Ravnateljica: \_\_\_\_\_\_\_\_\_\_\_\_\_\_\_\_\_\_\_

Neda Mađarac, prof.